Hemm linji varji li wieħed jista' jieħu meta l-bnedmin jiktbu lil xulxin. Jew aħjar, li kienu jiktbu iktar fiż-żmien meta l-mobile u l-mezzi elettroniċi ma kienux jeżistu. Hemm f'dawk passati linja personali li diffiċli li wieħed ikun jista' jibniha f'mezzi oħra. Fid-diversi emails li wieħed jirċievi ftit huma dawk li jirnexxilhom ikunu mill-qalb u li fihom wieħed jikxef lilu nnifsu. Illum huwa magħruf li l-internet huwa aċċessibbli u ma hemmx ħafna ostakli biex wieħed isib dak li kiteb jew inkitiblu f'idejn terzi. Hemm fl-ittri, però, messaġġi varji li jitilqu minn dawk personali, kif qed ngħidu, għal dawk iktar uffiċjali. Il-Biblioteka Nazzjonali tagħna fiha ġabra ta' korrispondenza bejn il-Gran Mastru u –renjanti Ewropej. Huma mimlija b'informazzjoni u fl-istess ħin indikattivi tal-perjodi partikolari li fihom inkitbu. Fl-ittri passati, dawk li jistqarru jew isostnu jew ifittxu l-imħabba ġibdu ħafna attenzjoni tal-letteratura u tar-retroxeni tal-eventi. Għandhom niċċa għalihom li jitolbu attenzjoni partikolari. Hemm ukoll dawk li nbnew fis-sekli fi ħdan il-Knisja Kattolika. Ibda minn San Pawl, San Pietru, San Ġakbu u San Ġwann, li l-ittri tagħhom insibuhom fit-Testment il-Ġdid. Ittri mimlija huma wkoll b'messaġġi ta' imħabba fejn il-ġeneralità tal-udjenza titħallat mal-partikolarità. Fejn l-ittra tiġi prinċipalment indirizzata lil xi ħadd direttament u personalment, li għandha l-effett fuq il-komunità kollha. L-ittri ta' dawn l-appostli ħallew warajhom tradizzjoni li diversi qaddisin oħra mxew fuqhom. Bħal San Franġisk de Sales, jew San Anselmo, jew San Ġwann tas-Salib li f'ittri separati lil min kienu qed jgħaddu u jagħtu gwida spiritwali kitbu l-pariri tagħhom bil-miktub. Hemm fihom għalhekk taħlita minn naħa l-waħda dak personali bejn bnedmin li għexu fl-istess żmien, u fuq l-oħra dak inqas, però mhux impersonali fejn dawk li jaqrawhom iktar tard fis-snin isibu ruħhom imqanqla u involuti. Ftit ilu missejt ma' dan fi ktejjeb ta' Henri J.M. Nouwen bit-titlu Nouwen, li ċertament huwa magħruf fost il-qarrejja ta' din il-gazzetta, kien saċerdot kattoliku Olandiż, professur, kittieb u teologu, illum imsejjaħ għal għand il-Ħallieq (21.09.1996). Kien abbanduna kollox biex jgħix u jieħu ħsieb persuni b'diżabilità severa/ Kittieb prolifiku li kull biċċa li taqra bilfors tieqaf taħseb u tirrifletti fuq dak li huwa teoloġiku, imma iktar personali. L-ittri lil Marku huma indirizzati lin-neputi tiegħu, Marc van Campen, li dak iż-żmien kellu 19-il sena. F'seba' ittri miktuba bejn il-11 ta' Frar 1986 sat-18 ta' Settembru hemm messaġġi mill-isbaħ. Diretti biex jagħtu l-essenzjal min-naħa, u fl-istess ħin biex jagħtu għodda sempliċi u faċli biex persuna taqbad it-triq. Hemm fihom l-aspett personali. Nouwen jispjega fejn huwa, x'inhuwa jagħmel, ma' min qiegħed u fl-istess ħin insibu partijiet li jmissu lil dan il-ġuvnott f'dak li kien għaddej. Biss l-awtur, għalkemm qiegħed, biex ngħidu hekk, jisserva b'dan il-ġuvnott, qiegħed fil-fatt ukoll fl-istess ħin jikteb b'mod li min isib dan il-ktejjeb f'idu jaf jagħraf li huwa wkoll indirizzat lilu. Mhux biss personali jew ġenerali, imma trasferiment tal-persuna li għalhekk jippermettu ferm iktar għarfien milli wieħed jaħseb. Proprju għalhekk li għalkemm huwa faċli biex jinqara', però daqshekk ieħor huwa mimli b'sens, sustanza u direzzjoni. Hemm spjegazzjonijiet varji u mill-isbaħ. It-titoli tal-ittri jitkellmu waħedhom: Li lkoll jeħduk mill-eventi tad-dinja tallum għall-preżent li ngħixu. Mhux ser nirrepeti estratti twal dwar dak li hemm miktub fihom. Inħajjarkom biss li taqrawh. Ser però nillimita ruħi għall-aħħar ittra tiegħu U hawn jagħti tlett pariri siewja li ser inħallikom bihom: l-ewwel: ; it-tieni: ; u t-tielet: Għal min irid jieqaf jaqra malajr ktejejb (paġni 83) mimli ħsieb u li jmexxik biex tirrifletti, dan huwa hu. Nirrakkomandah.
L-Użu Tajjeb Tal-Ittri